Vasakul endine kauplus Tuluke
Endine kino Kaja. Hoone 2012. aasta maikuus
**Mustamäe II mikrorajoon** on Mustamäe asumi allasum Tallinnas Mustamäe linnaosas. Asum piirneb Ehitajate, Akadeemia, Eduard Vilde, Kadaka ja A. H. Tammsaare teega.

Mustamäe II mikrorajooniga külgnevad Mustamäe asumi I ja IV mikrorajoon ning Kadaka asumi Akadeemia ja Kadaka II kvartal. Allasumi-keskus Mustamäe Kultuurikeskus Kaja paikneb E. Vilde tee ääres. 

Asumisiseseid kergliiklusteid (peateed) on 1,4 kilomeetrit.

Mikrorajooni idaossa jääb 19,3 hektarile Kadaka parkmets, kus peamiselt kasvavad okaspuud (mänd).

Ühistranspordiühendus
---------------------

Mustamäe II mikrorajooni sõidavad liinibussid: 9, 20, 20A, 24, 36 (Eduard Vilde tee); 10, 12, 13, 26, 26A, 27, 28, 33, 61 (Tammsaare tee); 10, 26, 26A, 28 (Ehitajate tee); 9, 11, 20, 20A, 23, 36 (Akadeemia tee); 13 (Kadaka tee).

Trollibussid: 1, 2 Trollibuss nr 2 lõpetas töö 2011 talvel, 5 (Eduard Vilde tee). 

Allasumisse jäävad mööda Eduard Vilde teed liikudes peatused *Akadeemia tee* ja *Kaja*. Ehitajate tee äärde jääb *E.Vilde tee* ja Kadaka teele *Kadaka*.

Ettevõtlus ja endised asutused
------------------------------

Sellesse mikrorajooni Eduard Vilde tee äärde (124) rajati Mustamäe esimene mitmeotstarbeline ühiskondlik kaubanduskeskus. Madalas kandilise U-kujulise asetusega hoonetes paiknesid Tallinna I Toidukaubastu toidukauplus Tuluke, teenindusettevõtted (nt teeninduskombinaadi Kiir keemiline puhastus), restoran ja kohvik Schwerin ning Mustamäe Mängude Maja. Lähedusse jäi ka piirkonna ainuke kino Kaja.

Lasteaiad ja koolid
-------------------

Piirkonda on rajatud kaks lasteaeda ja üks kool. Täna tegutsevad mikrorajoonis Lasteaed Männikäbi (endine *Tallinna 118. Lastepäevakodu*, avatud 1967) asukohaga Kadaka tee 115 ja Kadaka (*Tallinna 119. Lasteaed*, avatud 1967) Akadeemia tee 66.

Aastal 2007. lõpetas piirkonnas tegevuse vene õppekeelega Tallinna 63. Põhikool (Eduard Vilde tee 120). Samas hoones asus ka *Tallinna Linna Oktoobri Rajooni RSN Täitevkomitee Haridusosakond*.

Aadressil Kadaka tee 153 asusid nõukogude ajal Lastekodu nr. 3 ja Eriinternaatkool nr. 2 (tänane Tallinna Lastekodu).

Asutused mikrorajoonis
----------------------

* Spordiklubi Rafter. Kadaka tee 131
* Tallinna Lastekodu (Mustamäe Keskus). Kadaka tee 153
* Tallinna Männikäbi Lasteaed. Kadaka tee 155
* Mustamäe Kultuurikeskus Kaja (endine kino Kaja). Vilde tee 118
* Haabersti Vene Eragümnaasium ja Haabersti Eramuusikakool. Vilde tee 120
* Y2K Ararat kauplus (endine kauplus Tuluke). Vilde tee 124
* Peetri Pizza. Vilde tee 128
* Maitimi spordiklubi. Vilde tee 139
* Tallinna Kadaka Lasteaed. Akadeemia tee 66

Viited
------

1. ↑  Mustamäe Linnaosa arengukava 2007 – 2015. Lk. 95 (kaart IV-1 maakasutus)
2. ↑  Mustamäe Linnaosa arengukava 2007 – 2015. Lk. 22 (Tabel 2: Mustamäe linnaosa asumid ja nende osad ehk osaasumid – mikrorajoonid (MR) ja kvartalid (KV)
3. ↑  Mustamäe Linnaosa arengukava 2007 – 2015. Lk. 97 (kaart IV-3 kergliiklus)
4. ↑  Tallinna haljastuse arengukava kinnitamine. Tallinna Linnavolikogu 03. märts 2005 määrus number 17
5. ↑  Epp Lankots, Helen Sooväli. ABC-keskused ja Mustamäe mikrorajoonide identiteedid. Kunstiteaduslikke Uurimusi, 2008/4 (17). Lk. 103
6. ↑   Andres Klement, Tallinna kohvikud.
7. ↑  Ajalugu. Tallinna Männikäbi Lasteaed
8. ↑  Tallinna Kadaka Lasteaia lühitutvustus.
9. ↑  Tallinna 63. Põhikool. Tallinna Haridusasutused
10. ↑  Lasnamäe Põhikool. Tallinna Haridusasutused
11. 1 2  Eesti NSV ametitelefonid. Eesti Raamat, 1990

Välislingid
-----------

* Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007.
* Mustamäe II mikrorajoon (Tallinn). Wikimapia
* Mustamäe kaart. Tallinn

Mustamäe vapp
Mustamäe linnaosa asumid, mikrorajoonid ja kvartalid

**Mustamäe:** I mikrorajoon - II mikrorajoon - III mikrorajoon - IV mikrorajoon - V mikrorajoon - VI mikrorajoon - VII mikrorajoon - VIII mikrorajoon - IX mikrorajoon - TTÜ kvartal  

**Kadaka:** Laki I - Laki II - Kadaka I - Kadaka II - Kadaka III - Mäepealse I - Mäepealse II - Mäepealse III - Akadeemia  

**Siili** - **Sääse**